Tanker bag kode design/opbygning

I HTML delen kom vi frem til at vi ville benytte en “header” og en “footer” til samtlige sider. Derudover ville vi strukturere indholdet omkring et grid bygget op af kasser, der kunne udbygges efter behov.

Headeren skulle primært fungere som navigations element. Selve strukturen for den samlede hjemmeside er flad bortset fra de enkelte artikler, der linkes særskilt til via enten forsiden eller artikel siden. Alle de andre sider er forbundet direkte til hinanden igennem headerens navigations bar.

Footeren har ikke en reel funktion, udover at vise siden er nået til vejs ende, og muligt linke til sociale medier/samt nyhedsbrevs tilmelding.

Griddet er tænkt til at give et generelt gennemgående ensartet udtryk. Desuden ville det lette arbejdet med at få en struktur.

I CSS delen var tanken at holde det hele i et eller to dokumenter. Vi endte med to. Fordelen er at man kan genbruge stylingen af de forskellige elementer. Således har vi et “body” sheet der tager sig af alt med griddet, overskrifter og billeder. Vores andet sheet har stylingen af “header og “footer”. De kunne godt have været slået sammen, men for overskuelighedens skyld endte vi med at holde dem adskilt.

Vi startede med at opbygge CSS dokumenterne primært ved hjælp af html klasser. Efterhånden viste det sig dog nødvendigt at bruge “id” tags også til at style forskellige elementer. Dette behov opstod da de forskellige sider viste sig at have flere markante forskelle end først antaget.

Efterrationalisering og perspektiv

Hmtl koden strukturerer sig meget sig selv, så der er ikke rigtigt så emeget at sige om det. Hjemmesiden føltes ikke stor nok til yderligere at opdele html koden. Umiddelbart er vi tilfredse med denne del af projektet.

CSS koden derimod endte ud med at være langt mere rodet og noget mere kaotisk end vi havde håbet på. En mulig made at få lidt mere styr på det kunne være at have en form for makro CSS sheet, der gjaldt for alle siderne, og så derudover lade hver enkelt html side have sit eget stylesheet også. Vores opdeling med “header/footer” hjalp ihvertfald med at holde stylings rodet lidt i ave. Rodet skyldes nok tildels også vores uerfarne niveau ifht til at benytte CSS.

Det minder lidt om da vi skrev de første projekter med java kode uden, at have været introduceret til GRASP principperne. Det bliver hurtigt svært at finde rundt i, og holde styr på de lidt ældre kodedele, når strukturen ikke er tilstede. Den onde spiral fortsætter så ved, at man for at få det ønskede resultat, bare skriver ny kode i bunden af dokumentet.

Denne og yderligere erfaring er nok nødvendig for at kunne gøre det bedre næste gang. Det virker ikke uoverskueligt, hverken at designe eller sætte en hjemmeside op. Alt i alt et lærerigt og sjovt projekt.